მთაწმინდა (გამომცემლობა)

„მთაწმინდა“ — პირველი დამოუკიდებელი გამომცემლობა კომუნისტური რეჟიმის პერიოდში, რომელიც დააფუძნა ზურაბ კალანდაძემ 1989 წელს. გამომცემლობა მდებარეობს თბილისში.

მის დაარსებას წინ უძღოდა ზურაბ კალანდაძის დიდხნიანი კონსულტაციები ცნობილ ქართველ პოეტთან, მთარგმნელთან და ლიტერატურის მკვლევართან გიორგი კალანდაძესთან, ხოლო შემდგომ — ხანგრძლივი მუშაობა „საღვთისმეტყველო კრებულში“, რომელიც ილია II-ის ლოცვა-კურთხევით და ფინანსური თანადგომით შეიქმნა. ამ ჟურნალთან თანამშრომლობდნენ: ზვიად გამსახურდია, აკაკი ბაქრაძე, ზურაბ კიკნაძე, ბესიკ ადეიშვილი, ელგუჯა გიუნაშვილი და სხვები.

ჟურნალის თანამშრომელთაგან რამდენიმემ დაარსებისთანავე დაიწყო მუშაობა გამომცემლობის სამეცნიერო ჯგუფში, რომელშიც აგრეთვე მოღვაწეობდნენ: ზურაბ სარჯველაძე, ელგუჯა გიუნაშვილი, მანანა მაჩხანელი, დარეჯან თვალთვაძე, უჩა ცინდელიანი და სხვები.

1994 წელს მძიმე ეკონომიკურ და პოლიტიკურ პირობებში გამომცემლობამ დროებით შეწყვიტა არსებობა, თუმცა განახლდა 2008 წელს — ამჯერად ზურაბ და გიორგი კალანდაძეების მიერ — იგივე მიზნებით, რითაც იყო დაფუძნებული.

რესურსები ინტერნეტში


სქოლიო

კატეგორია:საქართველოს გამომცემლობები